บริษัทฯมีข้อพิพาททางกฎหมายต่าง ๆ เฉพาะคดีที่อาจมีผลกระทบต่อทรัพย์สินของบริษัทฯ
ที่มีจำนวน(ไม่รวมดอกเบี้ยและค่าใช้จ่าย) สูงกว่าร้อยละ 5 ของส่วนของผู้ถือหุ้น ณ วันที่ 31
ธันวาคม 2551 ดังนี้

  1. คดีความแพ่ง คดีหมายเลขดำที่ 5880-6250/2544, 6820-6822/2544 หมายเลขแดงที่
  6774-7148/2546 ระหว่าง นางนวลสวาท รวยสูงเนิน กับพวก โจทก์ บริษัท ไทยเกรียง กรุ๊ป
  จำกัด(มหาชน) จำเลย

  โจทก์ยื่นฟ้องคดีต่อศาลแรงงานกลางเรียกร้องให้จำเลยจ่ายเงินค่าชดเชย
  ค่าจ้างแทนการบอกกล่าวล่วงหน้า ค่าจ้างสำหรับวันหยุดพักผ่อนประจำปีและค่าเสียหาย เป็นเงิน
  91,300,064.47 บาท ศาลแรงงานกลางมีคำพิพากษาเมื่อวันที่ 4 ธันวาคม 2546
  ให้จำเลยจ่ายเงินค่าชดเชย
  ค่าจ้างแทนการบอกกล่าวล่วงหน้าและค่าจ้างสำหรับวันหยุดพักผ่อนประจำปี เป็นเงินทั้งสิ้น
  10,338,619.01 บาทพร้อมดอกเบี้ยในอัตราร้อยละ 7.5 ต่อปีจนกว่าจะชำระเสร็จ ให้แก่โจทก์
  จำนวน 149 คน ซึ่งบริษัทฯไม่เห็นด้วยกับคำพิพากษาดังกล่าว ต่อมาเมื่อวันที่ 27 มีนาคม 2550
  ศาลฎีกาได้พิพากษาเสร็จสิ้นบางส่วน
  โดยให้บริษัทฯจ่ายค่าชดเชยและค่าจ้างสำหรับวันหยุดพักผ่อนประจำปีแก่ลูกจ้าง 160 คน
  พร้อมดอกเบี้ยที่เกี่ยวข้องรวมทั้งสิ้นเป็นจำนวนเงิน 18.95 ล้านบาท
  ซึ่งบริษัทฯได้จ่ายเงินชดเชยตามคำพิพากษาไปแล้วเมื่อวันที่ 30 มีนาคม 2550
  โดยบริษัทได้บันทึกค่าเสียหายดังกล่าวไว้ในงบกำไรขาดทุนสำหรับงวดหกเดือนสิ้นสุดวันที่ 30
  มิถุนายน 2550 จำนวน 2.24 ล้านบาท (สุทธิจากค่าเผื่อผลเสียหายที่ตั้งไว้ตามบัญชีจำนวน
  16.71 ล้านบาท) สำหรับค่าสินจ้างแทนการบอกกล่าวล่วงหน้าจำนวน 0.7 ล้านบาท
  พร้อมดอกเบี้ยที่เกี่ยวข้อง เมื่อวันที่ 27 กรกฎาคม 2550 และวันที่ 30 สิงหาคม 2550
  โจทก์และจำเลย(บริษัท)
  ได้ตกลงทำสัญญาประนีประนอมยอมความกันเพื่อยุติข้อพิพาทโดยโจทก์ตกลงยินยอมรับเงินค่าสินจ้างแทนการบอกกล่าวล่วงหน้าเป็นจำนวนเงินทั้งสิ้น
  139,737.90 บาท ตามที่บริษัทได้เสนอจ่ายให้
  และได้ส่งสัญญาประนีประนอมยอมความไปยังศาลฎีกาเพื่อให้ศาลฎีกาพิจารณาสั่ง

  2. คดีแพ่ง คดีหมายเลขดำที่ 800-1668/2544 คดีหมายเลขแดงที่ 2488-3231/2545
  ระหว่างนางอุบล ร่มโพธิ์ทอง ที่ 1 กับพวกรวม 869 โจทก์
  ธนาคารเพื่อการส่งออกและนำเข้าแห่งประเทศไทย ผู้ร้อง บริษัท ไทยเกรียงสิ่งทอ จำกัด
  (มหาชน) จำเลย

  โจทก์ฟ้องให้จำเลยจ่ายเงินขึ้นประจำปี และโบนัสประจำปี 2540-2543 เป็นเงิน
  42,051,986.30 บาท และศาลฎีกาพิพากษาให้จำเลยจ่ายเงินขึ้นประจำปี และโบนัสประจำปี
  2541 และปี 2542 เป็นเงินจำนวน 17,422,105.15 บาท พร้อมดอกเบี้ยในอัตราร้อยละ 7.5
  ต่อปีนับแต่วันฟ้องเป็นต้นไปจนกว่าจะชำระเสร็จแก่โจทก์
  และศาลแรงงานกลางได้ออกหมายตั้งเจ้าพนักงานบังคับคดีให้ยึดทรัพย์(ที่ดิน) ของบริษัทฯ
  เพื่อขายทอดตลาด เมื่อวันที่ 27 กุมภาพันธ์ 2549 บริษัทฯได้ชำระหนี้ให้โจทก์ครบถ้วนแล้ว
  คดีได้สิ้นสุดแล้วตามประมวลกฎหมายวิธีพิจารณาความแพ่ง มาตรา 295 (1)

  ต่อมาเมื่อวันที่ 16 มิถุนายน 2549 ธนาคารเพื่อการส่งออกและนำเข้าแห่งประเทศไทย ผู้ร้อง
  ได้ยื่นคำร้องขอให้ศาลออกหมายตั้งเจ้าพนักงานบังคับคดีซ้ำ
  บริษัทฯไม่เห็นด้วยจึงได้ยื่นคำร้องต่อศาลขอให้เพิกถอนหมายบังคับคดีที่ 313/2549 ลงวันที่ 21
  มิถุนายน 2549 และศาลได้มีคำสั่งให้เพิกถอนหมายบังคับคดีดังกล่าว
  ผู้ร้องไม่เห็นด้วยจึงได้ยื่นคำร้องขอเพิกถอนคำสั่งเพิกถอนหมายบังคับคดีของผู้ร้อง
  ศาลแรงงานกลางมีคำสั่งให้ยกคำร้องของผู้ร้อง

  ผู้ร้องได้อุทธรณ์ต่อศาลฎีกา ขณะนี้อยู่ระหว่างการพิจารณาของศาลฎีกา

ภายหลังวันที่ 31 ธันวาคม 2551 บริษัทถูกบุคคลภายนอกท่านหนึ่งฟ้องร้องคดีอาญา 2 คดี
ตามลำดับดังนี้

3. คดีหมายเลขดำที่ 3445/2551 ระหว่าง นางนันทนา ภัทรพงศ์สันต์ โจทก์

  บริษัท ไทยเกรียง กรุ๊ป จำกัด(มหาชน) จำเลย

  โจทก์ฟ้องกล่าวโทษจำเลยว่ากระทำผิดความอาญา ข้อหาร่วมกันแจ้งความเท็จ,
  แจ้งข้อความอันเป็นเท็จเกี่ยวกับความผิดอาญาแก่เจ้าพนักงานฯ
  แจ้งให้เจ้าพนักงานจดข้อความอันเป็นเท็จลงในเอกสารราชการ
  ศาลอาญานัดไต่สวนมูลฟ้องในวันที่ 27 เมษายน 2552

  4. คดีหมายเลขดำที่ อ.262/2552 ระหว่าง นางนันทนา ภัทรพงศ์สันต์ โจทก์

บริษัท ไทยเกรียง กรุ๊ป จำกัด(มหาชน) จำเลย

  โจทก์ฟ้องกล่าวโทษจำเลยว่ากระทำผิดความอาญา ข้อหาร่วมกันเบิกความเท็จ
  ศาลอาญานัดไต่สวนมูลฟ้องในวันที่ 30 มีนาคม 2552 เวลา 13.30 น.